[ca] Si bé la relació entre tecnologia i rendiment humà ha estat estudiada des de fa dècades, la pràctica indica que els beneficis esperats de la tecnologia encara no es materialitzen totalment. En aquest context, aquesta tesi ha detectat tres oportunitats per contribuir a una millor comprensió d'aquesta relació. Primerament, la literatura prèvia s'ha desenvolupat en vessants separats i ha prioritzat el component humà —com la psicologia industrial— o bé el component tecnològic —com els models d'impacte de la tecnologia sobre el rendiment— amb escassos punts de trobada entre l'un i l'altre. Tanmateix, la perspectiva de sistemes reconeix que el rendiment ha de ser explicat de manera multidimensional a través de factors vinculats als diversos components. En aquesta mesura, cal conèixer quins factors dels diferents components —i les seves interrelacions— incideixen en el rendiment. En segon lloc, els models d'impacte de la tecnologia han considerat el sistema d'informació sobretot pel que fa al rol de proveïdor d'informació i, en aquesta línia, estudien factors com la qualitat del sistema o la qualitat de la informació per explicar la utilitat d'un sistema. Diversos autors assenyalen, però, que el proveïment d'informació no és l'únic rol d'un sistema atès que aquest compleix a més a més el d'automatitzar tasques, que també pot incidir en la utilitat. És per això que cal conèixer si factors derivats del rol "automatitzar" incideixen en la utilitat. En tercer lloc, els models d'impacte de la tecnologia consideren relacions directes entre els antecedents (qualitat del sistema i qualitat de la informació) i la utilitat, tot i que una relació directa pot limitar la comprensió del mecanisme mitjançant el qual els antecedents es relacionen amb la utilitat. Alguns autors suggereixen que la classe d'ús o rol d'un sistema pot intervenir en aquesta relació. Per tant, cal conèixer si variables interventores derivades dels diferents rols poden ajudar a entendre amb més profunditat aquesta relació. En aquest marc, la tesi proposa tres models per analitzar les bretxes assenyalades. Primerament, amb el fonament de la perspectiva de sistemes, concilia la psicologia industrial i els models d'impacte de la tecnologia i proposa quins factors de l'individu — coneixement de la tasca i del sistema—, de la tecnologia —facilitat i utilitat del sistema— i de la tasca —facilitat de la tasca— i les seves interrelacions expliquen el rendiment. En segon lloc, basant-se en el model d'impacte de Seddon (1997), el qual considera que la qualitat de la informació i la qualitat del sistema expliquen la utilitat, afegeix el factor nivell d'intervenció del sistema (o nivell d'automatització) com a antecedent de la utilitat. En tercer lloc, fonamentat en la literatura sobre els rols d'un sistema d'informació, proposa un model en què el nivell d'assistència tant en el rol "automatitzar" com en el rol "informatitzar" condiciona la relació entre els antecedents (qualitat del sistema, qualitat de la informació i nivell d'intervenció del sistema) i la utilitat. Per a l'avaluació empírica s'utilitza el qüestionari com a mètode de recol•lecció de dades, el qual es construeix sobre la base d'instruments utilitzats anteriorment. S'obtenen dades de 246 usuaris de sistemes d'informació provinents de diverses àrees funcionals i sectors industrials. Les dades s'analitzen mitjançant el model d'equacions estructurals. Els resultats mostren: 1) Els factors proposats, associats als diferents components i les seves interrelacions, expliquen el rendiment. 2) La qualitat de la informació i el nivell d'intervenció són antecedents de la utilitat i, davant la presència d'aquests factors, la qualitat del sistema no resulta significativa i el resultat s'atribueix al fet que possiblement l'individu valora més els factors que donen suport directament a les seves activitats diàries que els atributs vinculats a la interfície. 3) La qualitat de la informació i el nivell d'intervenció impacten en la utilitat a través dels dos rols, però la qualitat de sistema només hi impacta a través del rol "informatitzar", no a través del rol "automatitzar", resultat que s'atribueix al fet que possiblement en el rol "automatitzar" la interacció home-màquina és més petita, fins al punt que l'individu la pondera com a menys rellevant. La tesi mostra a la gerència que: 1) En el context dels sistemes d'informació, la gestió del rendiment humà requereix potenciar factors dels diversos components (tasca, tecnologia i individu) però que, a més a més, aquests factors estan interrelacionats de tal manera que la intervenció en un factor pot incidir en un altre i ulteriorment en el rendiment. 2) El disseny i la construcció de sistemes d'informació ha d'enfortir factors associats no sols al rol "informatitzar" sinó també al rol "automatitzar" i, en aquest últim rol, s'ha de tenir una cura especial en la definició del nivell d'intervenció de la tecnologia, de manera que se n'aprofitin els avantatges relatius però es complementi amb l'individu. 3) Els efectes, diferenciats segons el rol dels antecedents (qualitat de la informació, qualitat del sistema i nivell d'intervenció) en la utilitat, poden ajudar a establir criteris i prioritats més efectius en les diverses etapes del cicle de vida d'un sistema d'informació.

[en] Although the relationship between technology and human performance has been studied for decades, in practice the expected benefits of technology have not fully materialized. In this context, this thesis has detected three opportunities to contribute to a greater understanding of this relationship. Firstly, the literature to date has developed in separate streams, emphasizing either the human component ‐ as in industrial psychology ‐ or the technological component ‐ as in models of the impact of technology on performance ‐ with very few points of contact between the two. The systems perspective, however, recognizes that performance must be explained multidimensionally through factors linked to the various components. It is therefore necessary to know which factors of the various components ‐ and the relationships between them ‐ affect performance. Secondly, the models of the impact of technology have looked at the information system primarily in its role as supplier of information and thus study factors such as system quality or information quality to explain the usefulness of a system. However, several authors point out that supplying information is not the sole role of a system; it has a role in the automation of tasks, which may also affect usefulness. It is therefore necessary to know if factors derived from the automation role affect usefulness. Thirdly, the models of impact of technology consider the direct relationships between its antecedents (system quality and information quality) and its usefulness. A direct relationship, however, may limit comprehension of the mechanism by which antecedents relate to usefulness. Some authors suggest that the type of use or the role of a system may mediate this relationship. It is thus necessary to know whether mediating variables derived from the various roles can help to deepen understanding of this relationship. In this framework, this thesis proposes three models to analyse the stated gaps. Firstly, based on the systems perspective, it harmonizes industrial psychology and the models of the impact of technology and proposes which factors of the individual ‐ knowledge of the task and the system ‐, of technology ‐ ease and usefulness of the system ‐, and of the task ‐ ease of the task ‐ and their interrelationships, explain performance. Secondly, based on Seddon's (1997) impact model, which considers that information quality and system quality explain usefulness, it adds the factor of level of intervention (or level of automation) of the system as an antecedent of usefulness. Thirdly, based on the literature about the roles of an information system, it proposes a model in which the level of assistance both in the automation role and the information role mediate the relationship between their antecedents (system quality, information quality and level of intervention of the system) and their usefulness. Data gathering for empirical evaluation used a questionnaire built on previously used instruments. Data was obtained from 246 users of information systems from a variety of functional areas and industrial sectors. Data analysis uses the structural equations model. The results show that: 1) the proposed factors, associated to the different components and their interrelationships, explain performance; 2) information quality and the level of intervention are antecedents of usefulness and, in the presence of these factors, system quality is not significant. This result is attributed to the fact that the individual possibly places higher value on the factors that directly support his daily activities than on the attributes relating to the interface; and 3) information quality and the level of intervention impact usefulness in both roles, but system quality only has an impact in the information role, not in the automation role. This is attributed to the fact that possibly the man‐machine interaction is less in the automation role such that the individual gives it less weight. The thesis shows management that: 1) in the context of information systems, human performance management requires the boosting of factors from different components (task, technology and individual) but also that these factors are interrelated so that intervention in one factor can affect another and ultimately affect performance. 2) the design and development of information systems should strengthen factors relating not only to providing information but also to automation, and in this latter special care should be taken to define the level of intervention of technology so as to make the most of relative advantages but complementing the individual; and 3) differentiated effects depending on the role of the antecedents (information quality, system quality and level of intervention) on usefulness can help to establish more effective criteria and priorities in the stages of the life cycle of an information system.